BGC พุ่ง 12% รับกำไร Q3 โตกระฉูด หนุนทั้งปีฟื้นตัวแกร่ง!
BGC พุ่ง 12% รับกำไร Q3 โตกระฉูด หนุนทั้งปีฟื้นตัวแกร่ง!
BGC พุ่ง 12% รับกำไร Q3 โตกระฉูด หนุนทั้งปีฟื้นตัวแกร่ง!
13 พ.ย. 2563

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ล่าสุด ณ เวลา 10.49 น. อยู่ที่ระดับ 10.60 บาท ปรับตัวขึ้น 1.10 บาท หรือ 11.58% ด้วยมูลค่าการซื้อขาย 100.47 ล้านบาท
ด้าน บล.เคทีบี (ประเทศไทย) ระบุในบทวิเคราะห์ฯแนะ”ซื้อ”หุ้นบมจ.บีจี คอนเทนเนอร์ กล๊าส (BGC) มีมุมมองเป็นบวกต่อผลประกอบการไตรมาส 3/63  โดยกำไรไตรมาส 3/63 ที่ 156 ล้านบาท ซึ่งเป็นการยืนยันภาพรวมการฟื้นตัวของครึ่งปีหลัง (H2/63) โดยคาดว่าไตรมาส 4/63 จะเริ่มเห็น stock คงค้างใกล้ระดับปกติที่ 80,000-90,000 ตัน และคาดจะเห็นการเติบโตของรายได้จากการเข้าสู่ช่วงเทศกาลเฉลิมฉลอง รวมถึงคาดต้นทุนก๊าซธรรมชาติยังคงอยู่ในระดับต่ำ จากราคาน้ำมันดิบที่ปรับตัวลดลงจากช่วงเดียวกันเมื่อปีก่อน และราคาต้นทุนเศษแก้วยังคงทรงตัวในกรอบ 3.00-3.40 บาท/kg. ทั้งนี้คงประมาณการกำไรสุทธิปี 2563 ที่ 672 ล้านบาท (+31% จากช่วงเดียวกันเมื่อปีก่อน) และปี 2564 ที่ 773 ล้านบาท (+15% จากช่วงเดียวกันเมื่อปีก่อน)
พร้อมให้ราคาเป้าหมาย 14.70 บาท อิง SOTP ราคาหุ้นปรับตัวลดลงและ underperform SET -31% ในช่วง 1 เดือน เป็นผลจากความกังวลการเข้าไปซื้อกิจการ 3 บริษัท ทำให้บริษัทมีความจำเป็นในการเพิ่มทุน ปัจจุบัน BGC เทรดที่ 2563 PER ที่ 10x (-2SD below 5-yr average PER ของ peer)
ทั้งนี้ BGC รายงานกำไรสุทธิไตรมาส 3/63 ที่ 156 ล้านบาท (+94% จากช่วงเดียวกันเมื่อปีก่อน, +95% จากไตรมาสก่อน) เป็นผลจากรายได้ปรับตัวเพิ่มขึ้นอยู่ที่ 2,685 ล้านบาท (+6% จากช่วงเดียวกันเมื่อปีก่อน, +22% จากไตรมาสก่อน) จากช่วงเดียวกันเมื่อปีก่อน, จากไตรมาสก่อน ปรับตัวเพิ่มขึ้นจากรายได้พลังงานทางเลือกที่เวียดนาม มีรายได้ 131 ล้านบาท (+100% จากช่วงเดียวกันเมื่อปีก่อน, -6% จากไตรมาสก่อน) และรายได้จากกลุ่มบรรจุภัณฑ์แก้วปรับตัวเพิ่มขึ้น 29 ล้านบาท (+1% จากช่วงเดียวกันเมื่อปีก่อน, +24% จากไตรมาสก่อน)
ส่วน Gross profit margin ปรับตัวดีขึ้น +481 bps จากช่วงเดียวกันเมื่อปีก่อน อยู่ที่ 19.7% (ไตรมาส 2/63 = 20.4%, ไตรมาส 3/62 = 14.9%) เป็นผลจากการควบคุมต้นทุนการผลิตโดยมีการปรับสัดส่วนการใช้เศษแก้วและพลังงาน เพื่อให้สอดคล้องกับราคาต้นทุนพลังงานในการผลิต ขณะที่ gross profit margin ของกลุ่มพลังงานทางเลือก ไตรมาส 3/63 อยู่ที่ 51%
 
 